BG
8.9.2023 г.
Официален вестник на Европейския съюз
L 222/133
28) В точка 6.2.4.2 подточки 1 и 2 се заменят със следното: „1) Извършва се преглед на проекта за оценяване на разстоянието между осевите линии на коловозите, като се използват резултатите от изчисленията, направени от управителя на инфраструктурата или възложителя въз основа на спецификацията, посочена в допълнение У, пореден номер [3].
Номиналното разстояние между осевите линии на коловозите трябва да се провери по трасето на линията, там където разстоянията са дадени успоредно на хоризонталната равнина.
Минимално допустимото монтажно разстояние между осевите линии на коловозите трябва да се провери при радиуса и съответното надвишение.
2) След сглобяване преди въвеждане в експлоатация, разстоянието между осевите линии на коловозите трябва да бъде проверено в местата от критично значение, където има доближаване на по-малко от 50 mm до минимално допустимото монтажно разстояние между осевите линии на коловозите, както е определено в съответствие с допълнение У, пореден номер [3].“
29) В точка 6.2.4.4. се добавя следната подточка 3: „3) При сглобяване преди въвеждане в експлоатация, за прегледа на минималната хоризонтална крива, се прави оценка на стойностите на измерванията, предоставени от заявителя или управителя на инфраструктурата.
Вземат се предвид правилата за приемане на дейностите, определени от управителя на инфраструктурата.“; 30) Точка 6.2.4.6 се заменя със следното: „6.2.4.6.
Оценка на проектните стойности на еквивалентната коничност Оценката на проектните стойности на еквивалентната коничност се извършва, като се използват резултатите от изчисленията, направени от управителя на инфраструктурата или възложителя въз основа на спецификацията, посочена в допълнение У, пореден номер [5].“; 31) Точка 6.2.4.10 се заменя със следното: „6.2.4.10.
Процедура за оценка на съществуващи инфраструктурни съоръжения 1)
Оценяването на съществуващи инфраструктурни съоръжения по отношение на изискванията от точка 4.2.7.4, подточка 3, букви б) и в) се извършва по един от следните методи: а) проверява се дали стойностите за категориите линии по EN, в комбинация с разрешената скорост, публикувани или предвидени да бъдат публикувани за линиите с инфраструктурни съоръжения, са в съответствие с изискванията на допълнение Д; б) проверява се дали стойностите за категориите линии по EN, в комбинация с разрешената скорост, специфицирана за мостовете или за проекта, или алтернативните изисквания, специфицирани с модел на натоварване LM71 и коефициент алфа (α) за P1 и P2, са в съответствие с изискванията на допълнение Д; в) проверяват се натоварванията от транспортния поток, специфицирани за инфраструктурни съоръжения или за проекта, по отношение на минималните изисквания от точки 4.2.7.1.1, 4.2.7.1.2 и 4.2.7.2.
Когато се прави преглед на стойностите на коефициента алфа (α) в съответствие с точки 4.2.7.1.1 и 4.2.7.2, е необходимо само да се провери дали стойността на коефициент алфа (α) е в съответствие със стойността на коефициент алфа (α), посочена в таблица 11; г) когато изискването за съществуващ мост е определено чрез позоваване на модела за проектно натоварване HSLM в допълнение Д, оценката на съществуващия мост се извършва по един от следните методи: — проверка на спецификацията на проекта на съществуващия мост; — проверка на спецификацията за динамичната оценка; — проверка на публикуваната товароносимост на съществуващия мост в регистъра на инфраструктурата (РИНФ) за параметър 1.1.1.1.2.4.2 (Съответствие на конструктивните елементи с модела на натоварване при високи скорости (HSLM); д) когато изискването за съществуващ мост е определено чрез позоваване на алтернативни изисквания за динамично натоварване (допълнение Д, бележка 8), оценката на съществуващия мост се извършва чрез проверка на спецификацията на динамичната оценка за тези алтернативни изисквания за натоварване спрямо изискванията в допълнение Д, бележка 8.